Freskene i kapellet er fordelt over tre vegger og en stor hvelving, med temagrupper som i hovedsak følger denne inndelingen. På to av veggene og delvis på bakveggen kan vi se historiene om jomfru Maria og om Døperen Johannes, som er Firenzes skytshelgen. På venstre og høyre vegg er det tre rader som er delt opp av fiktive arkitekturelementer, og over dette har vi en stor halvbue som går opp mot takhvelvingen. På begge veggene er det tilsammen sju bilder i en fortelling som leses fra henholdsvis nederst til høyre og til venstre.